text: হেফাজতের চাপ 'আরও বাড়বে' | বাংলা কণ্ঠ
  Home জাতীয় হেফাজতের চাপ 'আরও বাড়বে'
  বৃহস্পতিবার মধ্যরাতে সুপ্রিম কোর্ট প্রাঙ্গণে স্থাপিত রোমান যুগের ন্যায়বিচারের প্রতীক লেডি জাস্টিসের আদলে গড়া ভাস্কর্যটি সরানো হয়।কয়েক মাস আগে সুপ্রিম কোর্টের উদ্যোগে ভাস্কর্যটি স্থাপনের পর তা অপসারণের দাবিতে আন্দোলনে নামে হেফাজতে ইসলাম।তাদের দাবিতে প্রধানমন্ত্রী শেখ হাসিনা সমর্থন প্রকাশের পর রোজার তিন দিন আগে ভাস্কর্যটি সরিয়ে নেওয়া হল।
  হেফাজতে ইসলামের চাপের কারণে এই ভাস্কর্য অপসারণের কথা তুলে ধরে তিনি বলেন, "এর ফলে তাদের চাপ আরও বাড়বে এবং হেফাজত রাজনৈতিক ইস্যু তৈরি করবে। এটা করতে দেওয়া ঠিক হবে না। তারা দর কষাকষি করতেই থাকবে। এক দলের কাছ থেকে সুযোগ নিয়ে, আরেক দলের কাছ থেকেও সুযোগ নিতে চাইবে। তারা এভাবেই নিজেদের শক্তি সংহত করছে। এ ভাস্কর্য অপসারণ করা গ্রহণযোগ্য নয়, এটা দুঃখজনক।"মধ্যরাতে ভাস্কর্য অপসারণ লজ্জাজনক মন্তব্য করে কামাল লোহানী বলেন, "মুক্তিযুদ্ধের চেতনার পক্ষ দাবি করা সরকার এখন মৌলবাদী, সাম্প্রদায়িক অপশক্তির সঙ্গে আপস করছে।
  "আমরা কোন পথে যাচ্ছি, সেটা ভাবতে হবে। বঙ্গবন্ধু বাহাত্তরের সংবিধানে যে ধর্মনিরপেক্ষতার কথা রেখেছিলেন, সেটির সুযোগ থাকা সত্ত্বেও এ সরকার ফিরিয়ে আনেনি।হেফাজতে ইসলামের দাবির প্রেক্ষিতে এই ভাস্কর্য অপসারণের পূর্বে পাঠ্যপুস্তকেও পরিবর্তন আনা হয়েছে।"হেফাজতে ইসলামের দাবিতে সরকার প্রধান সায় দেওয়ার পর আইনজীবীদের মতামত নিয়েই সুপ্রিম কোর্টের মূল প্রাঙ্গণ থেকে ভাস্কর্য সরানোর সিদ্ধান্ত নেন প্রধান বিচারপতি এস কে সিনহা।
  সে কথা স্মরণ করিয়ে দিয়ে শাহরিয়ার কবির বলেন, "হেফাজত ভবিষ্যতে দাবি করবে শরিয়া আইন চালু করতে হবে। হিন্দু প্রধান বিচারপতি থাকতে পারবে না। প্রধান বিচারপতি কি তাহলে এরপর তার পদ থেকে পদত্যাগ করবেন? এটাওতো তাদের দাবি।"কেন তিনি এটা করতে গেলেন? রাজনৈতিক দল তাদের রাজনৈতিক মতলবে বিভিন্ন সময় মৌলবাদী, সাম্প্রদায়িক অপশক্তির সঙ্গে আপস করে- বিএনপি করেছে, এখন আওয়মী লীগও করছে। সেটার জন্য তাদের জনগণের কাছে জবাবদিহি করতে হবে। কিন্তু প্রধান বিচারপতি যদি হেফাজতের দাবির কাছে নতি স্বীকার করেন, তাহলে আমরা যাব কোথায়?"
  এভাবে ভাস্কর্য অপসারণের নিন্দা জানিয়ে চারুকলা অনুষদের ডিন অধ্যাপক নিসার হোসেন বলেন, "শিল্পের দিক থেকে সুপ্রিম কোর্টের সামনের ভাস্কর্যটি কুরুচিপূর্ণ, সেজন্য সেখানে এটি থাকা আমি নিজেও সমর্থন করি না। কিন্তু যে প্রক্রিয়ায় অপসারণ করা হয়েছে, সেটি কাম্য নয়।"আমরা ভেবেছিলাম একটি কমিটি করে সুন্দর ভাস্কর্য তৈরি করে অপসারণ করা হবে। কিন্তু আদতে সেটি হয়নি। আমি এ দেশের রাস্তার মোড়ে মোড়ে ভাস্কর্য দেখতে চাই। কিন্তু কোথায় থাকবে, কোথায় থাকবে না, তা যারা এদেশকে চায়নি তাদের কথা মতো হবে না।